proxectonos/corpus_dominio_legal_administrativo_tmp huggingface dataset:
RESOLUCIÓN do 29 de xullo de 2020 pola que se publica o plan de estudos do máster universitario en Enxeñaría en Deseño Industrial.
Universidade da Coruña — III. Outras disposicións — 12/08/2020

O máster universitario en Enxeñaría en Deseño Industrial obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT), estableceuse por Acordo do Consello de Ministros do 3 de agosto de 2018, publicado mediante Resolución da Secretaría Xeral de Universidades do 29 de agosto de 2018 no BOE do 7 de setembro.
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Enxeñaría en Deseño Industrial pola Universidade da Coruña, que se estrutura segundo consta no anexo.
A Coruña, 29 de xullo de 2020
Código RUCT: 4316464.
Plan de estudos que se inicia no curso 2018/19.
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
3. Especialidades do título:
– Deseño de Mobilidade, Transporte e Automoción.
– Complementos de Moda, Xoiaría e Xemoloxía.
– Mobiliario e Contract.
4. Contido do plan de estudos.
4.1. Contido do plan de estudos por módulo:
4.2. Contido do plan de estudos por curso:
Primeiro curso:
Segundo curso:
A unidade temporal de todas as disciplinas é cuadrimestral, a excepción do traballo fin de máster que ten carácter anual. En cada curso existe un equilibrio de créditos entre o primeiro e o segundo cuadrimestre, tendo en conta que a disciplina anual ten unha distribución de créditos que así o permite.
5. Condicións de terminación:
O alumnado deberá elixir unha especialidade e superar 120 créditos ECTS, distribuídos como se indica no punto 2, para obter o título de máster universitario en Enxeñaría en Deseño Industrial pola Universidade da Coruña.
RESOLUCIÓN do 4 de agosto de 2020 pola que se publican a relación das persoas beneficiarias e o importe das bolsas concedidas en virtude da Orde do 7 de xaneiro de 2020 pola que se establecen as bases reguladoras de bolsas de formación en materia de arquivos e se convocan as correspondentes ao programa 2020.
Consellería de Cultura e Turismo — III. Outras disposicións — 12/08/2020

En cumprimento do disposto no artigo 15 da Lei 9/2007, do 13 de xuño, de subvencións de Galicia, procédese á publicación dos adxudicatarios e do importe das bolsas.
Obxecto da axuda: as bolsas irán destinadas a actividades de formación relacionadas cos procesos técnicos que se realizan no ámbito dos arquivos e os seus fondos documentais.
Os bolseiros realizarán a súa actividade nos arquivos a que sexan destinados e serán tutelados, coordinados e dirixidos polos seus servizos técnicos de arquivos.
As bolsas terán unha duración de seis meses (6) contados a partir da data de incorporación que estableza a Secretaría Xeral de Políticas Culturais de acordo co centro de destino.
As bolsas poderán ser prorrogables automaticamente ata outros seis meses (6) en función da existencia de crédito suficiente nos orzamentos da Comunidade Autónoma de Galicia para 2021.
Norma reguladora: Orde do 7 de xaneiro de 2020 pola que se establecen as bases reguladoras de bolsas de formación en materia de arquivos e se convocan as correspondentes ao programa 2020 (código de procedemento CT110A) (Diario Oficial de Galicia núm. 33, do 18 de febreiro).
Crédito orzamentario: 107.406 € (cento sete mil catrocentos seis euros) recollido na aplicación orzamentaria 11.20.432A.480.1 dos orzamentos xerais da Comunidade Autónoma de Galicia para o ano 2020.
Beneficiarios: os beneficiarios e o importe das bolsas figuran no anexo a esta resolución.
Contra esta resolución, que pon fin á vía administrativa, cabe interpoñer recurso potestativo de reposición no prazo dun mes contado a partir da data de notificación desta aos interesados ou recurso contencioso-administrativo perante o Tribunal Superior de Xustiza de Galicia, no prazo de dous meses contados desde a data de notificación.
Santiago de Compostela, 4 de agosto de 2020
CORRECCIÓN DE ERROS. Orde do 9 de outubro de 2019 pola que se establecen as bases reguladoras para a concesión, en réxime de concorrencia competitiva, das axudas para a acreditación, estruturación e mellora de centros de investigación do Sistema universitario de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2014-2020, e se procede á súa convocatoria para o exercicio 2019 (código de procedemento ED431G).
Consellería de Educación, Universidade e Formación Profesional — III. Outras disposicións — 10/08/2020

Advertido un erro na citada corrección de erros, publicada no
Diario Oficial de Galicia
núm. 148, do 24 de xullo de 2020, procédese á realizar a seguinte corrección.
No sumario, onde di: «CORRECCIÓN DE ERROS. Orde do 9 de outubro de 2019 pola que se establecen as bases reguladoras para a concesión, en réxime de concorrencia competitiva, das axudas ...»; debe dicir: «CORRECCIÓN DE ERROS. Orde do 19 de setembro de 2019 pola que se establecen as bases reguladoras para a concesión, en réxime de concorrencia competitiva, das axudas ...».
CORRECCIÓN DE ERROS. Orde do 9 de xullo de 2020 pola que se establecen as bases reguladoras para a concesión de axudas aos armadores de buques pesqueiros con porto base en Galicia e ás persoas redeiras para compensar a perda de ingresos como consecuencia da pandemia COVID-19, e se procede á súa convocatoria para o ano 2020 (códigos de procedemento PE209K e PE209L).
Consellería do Mar — III. Outras disposicións — 10/08/2020

Advertido erro na dita orde, publicada no
Diario Oficial de Galicia
núm. 137, do 10 de xullo, efectúase a oportuna rectificación, dado que ten que haber coincidencia entre o regulado no artigo 4.1. segundo parágrafo e o indicado por erro no anexo III A, polo que queda como segue:
No anexo III A, onde di: «4. Non ter recibido nin solicitado axudas para a paralización temporal que abranga o período entre o 14 de marzo de 2020 e o 15 de xuño de 2020, ambos os dous incluídos», debe dicir: «4. Non ter recibido nin solicitado axudas para a paralización temporal que abranga o período entre o 14 de marzo de 2020 e o 15 de maio de 2020, ambos os dous incluídos».
Esta corrección non supón modificación do prazo de presentación de solicitudes.
RESOLUCIÓN do 3 de agosto de 2020, da Dirección Xeral de Emerxencias e Interior, pola que se fan públicas as axudas concedidas ao abeiro da Orde do 20 de febreiro de 2020 (Diario Oficial de Galicia número 43, do 4 de marzo) pola que se establecen as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/08/2020

Mediante a Orde do 20 de febreiro de 2020 (DOG núm. 43, do 4 de marzo), da Vicepresidencia e Consellería de Presidencia, Administracións Públicas e Xustiza, establecéronse as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos.
Vista a proposta de resolución da comisión de valoración, en aplicación do artigo 12.1 da referida orde,
Primeiro. Aprobar a concesión das subvencións ás agrupacións de persoal voluntario de protección civil que se detallan no anexo, con cargo á aplicación 05.25.212A.481.0 e código de proxecto 2015 00106 dos orzamentos xerais da Comunidade Autónoma de Galicia, de acordo coa Lei 6/2019, do 27 de decembro, de orzamentos xerais da Comunidade Autónoma de Galicia para o ano 2020.
Segundo. Notificarlles o contido desta resolución ás agrupacións de persoal voluntario de protección civil beneficiarias, especificando as condicións particulares que deberán cumprir.
Santiago de Compostela, 3 de agosto de 2020
CORRECCIÓN DE ERROS. Resolución do 12 de xuño de 2020 pola que se dá publicidade do Acordo do Consello de Dirección que aproba as bases reguladoras das axudas para a internacionalización dixital das empresas galegas (Galicia Exporta Dixital 2020), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG401D).
Instituto Galego de Promoción Económica — III. Outras disposicións — 14/08/2020

Advertidos erros na resolución de referencia, publicada no
Diario Oficial de Galicia
núm. 119, do 18 de xuño de 2020, procede facer as seguintes correccións:
– Na páxina 24330, elimínase a letra f) do artigo 14.
– Na páxina 24333, elimínase a letra e) do punto 5 do artigo 15.
– Na páxina 24336, elimínase a letra h) do punto 3 do artigo 17.
– Na páxina 24345, elimínase o anexo III.
CORRECCIÓN DE ERROS. Resolución do 9 de xaneiro de 2020 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG622A).
Instituto Galego de Promoción Económica — III. Outras disposicións — 14/08/2020

Advertidos erros na resolución de referencia, publicada no Diario Oficial de Galicia número 19, do 29 de xaneiro de 2020, procede facer as seguintes correccións:
Na páxina 5709, elimínase a letra g) do artigo 14.
Na páxina 5716, elimínase a letra h) do punto 3 do artigo 17.
Na páxina 5724, elimínase o anexo III.
RESOLUCIÓN do 31 de xullo de 2020, da Dirección Xeral de Patrimonio Natural, pola que se fai pública a descatalogación de varios elementos do Catálogo galego de árbores senlleiras.
Consellería de Medio Ambiente, Territorio e Vivenda — III. Outras disposicións — 14/08/2020

En cumprimento do disposto no artigo 4.8 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro,
Primeiro. Facer pública a descatalogación das seguintes árbores do Catálogo galego de árbores senlleiras, mediante Resolución do 19 de novembro de 2019, da Dirección Xeral de Patrimonio Natural:
Segundo. Facer pública a descatalogación das seguintes formacións do Catálogo galego de árbores senlleiras, mediante Resolución do 19 de novembro de 2019, da Dirección Xeral de Patrimonio Natural:
Terceiro. Facer pública a descatalogación da seguinte árbore do Catálogo galego de árbores senlleiras, mediante Resolución do 2 de xuño de 2020, da Dirección Xeral de Patrimonio Natural:
Santiago de Compostela, 31 de xullo de 2020
CORRECCIÓN DE ERROS. Resolución do 9 de xaneiro de 2020 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior conxunta das empresas galegas (Galicia Exporta Organismos Intermedios), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG421A).
Instituto Galego de Promoción Económica — III. Outras disposicións — 14/08/2020

Advertidos erros na resolución de referencia, publicada no Diario Oficial de Galicia número 19, do 29 de xaneiro de 2020, procede facer as seguintes correccións:
– Na páxina 5756, elimínase o punto 7 do artigo 14.
– Na páxina 5763, elimínase a letra g) do punto 3 do artigo 17.
– Na páxina 5772, elimínase o anexo III.
RESOLUCIÓN do 5 de agosto de 2020 pola que se amplía o prazo de estrea e de xustificación das modalidades 1, 2 e 3 das subvencións convocadas ao abeiro da Resolución do 10 de xaneiro de 2020 pola que se aproban as bases reguladoras de subvencións, en réxime de concorrencia competitiva, á creación escénica, e se convocan para o ano 2020 (Diario Oficial de Galicia número 35, do 20 de febreiro).
Axencia Galega das Industrias Culturais — III. Outras disposicións — 14/08/2020

A Axencia Galega das Industrias Culturais (Agadic) publicou no Diario Oficial de Galicia do día 20 de febreiro de 2020, a Resolución do 10 de xaneiro de 2020 pola que se establecen as bases reguladoras, en réxime de concorrencia competitiva, para a concesión de subvencións de creación audiovisual para o desenvolvemento e promoción do talento audiovisual galego, e se convocan para o ano 2020 (código de procedemento CT403B).
A base terceira punto 1 establece que o prazo de estrea no caso das modalidades 1, 2 e 3 deberá ser entre o 1 de abril de 2020 e o 31 de marzo de 2021 e a base décimo quinta punto 4 establece que o prazo de xustificación da subvención será dun mes desde a data de finalización das actividades subvencionadas e rematará o 30 de abril de 2021, para as modalidades 1, 2 e 3.
O artigo 45.3 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
O artigo 32 da Lei 39/2015, do 1 de outubro, do procedemento administrativo común das administracións públicas, no cal se indica que a ampliación poderá acordarse de oficio ou por instancia de parte antes do vencemento do prazo de que se trate e se as circunstancias así o aconsellan.
Tendo en conta as solicitudes de ampliación destes prazos por parte de beneficiarios, polas dificultades consecuencia da declaración do estado de alarma polo Real decreto 463/2020, do 14 de marzo, por mor do COVID-19, que provocou a suspensión dos prazos administrativos, a parálise total da actividade económica e un novo escenario social.
Polas razóns antes expostas,
Primeiro. Modificar a data límite de estrea establecida na base terceira punto 1 da Resolución do 10 de xaneiro de 2020 para as modalidades 1, 2 e 3 que deberá ser entre o 1 de abril de 2020 e 15 de maio de 2021.
Segundo. Modificar o prazo de xustificación establecido na base décimo quinta punto 4 da Resolución do 10 de xaneiro de 2020 para as modalidades 1, 2 e 3 que será dun mes desde a data de finalización das actividades subvencionadas e rematará o 15 de xuño de 2021.
Disposición derradeira
Esta resolución entrará en vigor o día seguinte ao da súa publicación.
Santiago de Compostela, 5 de agosto de 2020
RESOLUCIÓN do 5 de agosto de 2020 pola que se convoca un curso selectivo de acceso á escala superior, categoría de superintendente, dos corpos da policía local.
Academia Galega de Seguridade Pública — III. Outras disposicións — 14/08/2020

Dentro das actividades programadas para o ano 2020, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso a categoría de superintendente da policía local, conforme as seguintes bases:
Obxectivos.
Actualizar na normativa vixente e de aplicación directa no traballo policial o alumnado.
Desenvolver a súa capacidade de liderado, coñecendo os recursos dispoñibles para levar a cabo unha dirección de equipos eficaz e motivadora.
Aumento da capacidade de comunicación, nocións completas en materia de protocolo.
Destinatarios/as.
Persoal dos corpos de policía local que superou o proceso selectivo para a categoría de superintendente, e que non realizase este curso.
Inscrición.
A inscrición dos/das participantes será totalmente gratuíta.
Prazas.
Sen límite.
Solicitudes.
1. Os concellos deberán remitir un escrito á Academia Galega de Seguridade Pública, solicitando a participación no curso da/s persoa/s que se atopen nesta situación, para efectuar a correspondente reserva de praza para a realización do devandito curso.
2. O prazo para a remisión de escritos rematará o día 24 de agosto de 2020.
Duración e contido.
O curso ten unha duración de 200 horas.
Conforme o establecido nos artigos 38.4 e 39.3 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, a Academia homologará ao alumnado os cursos realizados cuxo programa, duración e contido o permitan.
O contido deste curso versará sobre habilidades de mando, estratexias directivas, comunicación externa e protocolo, xestión administrativa, ademais da presentación dun proxecto directivo.
A presentación do proxecto directivo realizarase o día 3 de setembro de 2020, as 12.00 horas.
Certificado.
A Agasp emitirá un informe ao concello correspondente certificando esta circunstancia, de xeito que se poida proceder ao nomeamento como funcionario de carreira e á toma de posesión como superintendente do corpo de policía local.
Modificacións.
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 5 de agosto de 2020
RESOLUCIÓN do 10 de agosto de 2020 pola que se amplía o prazo de execución e de xustificación establecidos na Resolución do 19 de novembro de 2019 pola que se establecen as bases reguladoras para a concesión, en réxime de concorrencia non competitiva, de axudas para actuacións de mellora paisaxística e de embelecemento de bens e recursos que se atopen no Camiño de Santiago, e se establece a súa convocatoria para o ano 2020 (código de procedemento TU501D).
Axencia Turismo de Galicia — III. Outras disposicións — 17/08/2020

O día 2 de decembro de 2019 publicouse no Diario Oficial de Galicia número 229, a Resolución do 19 de novembro de 2019 pola que se establecen as bases reguladoras para a concesión, en réxime de concorrencia non competitiva, de axudas para actuacións de mellora paisaxística e de embelecemento de bens e recursos que se atopen no Camiño de Santiago, e se establece a súa convocatoria para o ano 2020 (código de procedemento TU501D).
No artigo 21.1 das bases reguladoras establécese que a data límite para executar o proxecto e presentar a documentación xustificativa dos investimentos será o 20 de outubro de 2020.
A situación provocada pola evolución da epidemia do coronavirus COVID-19 e as medidas adoptadas tras a declaración do estado de alarma para a xestión da situación de crise sanitaria ocasionada polo COVID-19, polo Real decreto 463/2020, do 14 de marzo, e as súas prórrogas, afectaron de xeito directo a tramitación do presente procedemento de concesión de subvencións, motivo polo que resulta preciso ampliar os prazos de execución e xustificación dos investimentos por parte das persoas beneficiarias, co fin de posibilitar que se poidan executar os investimentos que resulten subvencionados.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Ampliar ata o día 15 de novembro de 2020 (inclusive) o prazo de execución e xustificación dos investimentos que foron obxecto de subvención ao abeiro da Resolución do 19 de novembro de 2019, pola que se establecen as bases reguladoras para a concesión, en réxime de concorrencia non competitiva, de axudas para actuacións de mellora paisaxística e de embelecemento de bens e recursos que se atopen no Camiño de Santiago, e se establece a súa convocatoria para o ano 2020 (código de procedemento TU501D).
Santiago de Compostela, 10 de agosto de 2020
RESOLUCIÓN do 4 de agosto de 2020 pola que se acorda a reapertura dos servizos e centros de atención á infancia.
Consellería de Política Social — III. Outras disposicións — 17/08/2020

O 11 de marzo de 2020, a Organización Mundial da Saúde elevou a situación de emerxencia de saúde pública ocasionada polo COVID-19 á categoría de pandemia internacional. As distintas administracións, organismos e institucións, nacionais e internacionais, tiveron que adoptar medidas drásticas e urxentes para a prevención e loita contra a pandemia.
Na Comunidade Autónoma de Galicia, mediante o Acordo do Consello da Xunta do 12 de marzo de 2020 adoptáronse medidas preventivas en materia de saúde pública, que foron seguidas da declaración, por Acordo do Consello da Xunta do 13 de marzo de 2020, da situación de emerxencia sanitaria no territorio da Comunidade Autónoma de Galicia e de activación do Plan territorial de emerxencias de Galicia (Platerga) no seu nivel IG (emerxencia de interese galego), como consecuencia da evolución da epidemia do coronavirus COVID-19.
Con data do 14 de marzo de 2020 publicouse no
Boletín Oficial del Estado
núm. 67 o Real decreto 463/2020, do 14 de marzo, polo que se declara o estado de alarma para a xestión da situación da crise sanitaria ocasionada polo COVID-19.
Con data do 10 de xuño de 2020, publicouse no
Boletín Oficial del Estado
núm. 163 o Real decreto lei 21/2020, do 9 de xuño, de medidas urxentes de prevención, contención e coordinación para facer fronte á crise ocasionada polo COVID-19, en relación co inicio da etapa de desaceleración con vistas á superación da fase III do Plan para a transición cara a unha nova normalidade.
O Acordo do Consello da Xunta, do 12 de xuño de 2020, sobre medidas de prevención necesarias para facer fronte á crise sanitaria ocasionada polo COVID-19, unha vez superada a fase III do Plan para a transición cara a unha nova normalidade, recolle no núm. 4.3.1 do seu anexo que os servizos e centros de atención á infancia como escolas infantís 0-3, puntos de atención á infancia, casas niño, espazos infantís e ludotecas permanecerán pechados mentres non se dite resolución da consellería competente en materia de política social que acorde a súa reapertura.
En consecuencia, facendo uso das facultades que me confire o artigo 34 da Lei 1/1983, do 22 de febreiro, de normas reguladoras da Xunta de Galicia e da súa Presidencia, ao abeiro do Acordo do Consello da Xunta do 12 de xuño de 2020, e á vista da situación epidemiolóxica de Galicia,
Primeiro. Acordar a reapertura dos servizos e centros de atención á infancia como escolas infantís 0-3, puntos de atención á infancia, casas niño, espazos infantís e ludotecas a partir do 1 de setembro de 2020.
Segundo. O proceso de reapertura realizarase seguindo as medidas, indicacións e recomendacións recollidas no Plan de reactivación no ámbito infanto-xuvenil dispoñible na páxina web da Consellería de Política Social e da Consellería de Sanidade.
Santiago de Compostela, 4 de agosto de 2020
EXTRACTO da Resolución do 10 de agosto de 2020 pola que se amplía o prazo de execución e de xustificación establecidos na Resolución do 19 de novembro de 2019 pola que se establecen as bases reguladoras para a concesión, en réxime de concorrencia non competitiva, de axudas para actuacións de mellora paisaxística e de embelecemento de bens e recursos que se atopen no Camiño de Santiago, e se establece a súa convocatoria para o ano 2020 (código de procedemento TU501D).
Axencia Turismo de Galicia — III. Outras disposicións — 17/08/2020

BDNS (Identif.): 483666.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro. Prazo de xustificación da subvención
O prazo para a xustificación da subvención será ata o 15 de novembro de 2020 (inclusive).
Santiago de Compostela, 10 de agosto de 2020
RESOLUCIÓN do 10 de agosto de 2020 pola que se dá publicidade da resolución de concesión das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 19/08/2020

Mediante a Resolución conxunta do Igape e da Amtega, do 18 de maio de 2020 (DOG núm. 106, do 2 de xuño), publicáronse as bases reguladoras das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e procedeuse á súa convocatoria en réxime de concorrencia competitiva.
As ditas bases establecen no seu artigo 7.5 que a resolución conxunta relativa a cada período de admisión de solicitudes será obxecto de publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no
Diario Oficial de Galicia
, de acordo co artigo 45 da Lei 39/2015.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión do 5.8.2020, da Dirección Xeral do Igape, e da resolución de concesión do 6.8.2020, da Dirección Xeral da Amtega, correspondentes á convocatoria 2020.1 das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas).
Segundo. As resolucións do 5.8.2020 e 6.8.2020 esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñerse recurso de reposición ante a persoa titular da Dirección Xeral do Igape ou da Dirección Xeral da Amtega, segundo o caso, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 10 de agosto de 2020
EXTRACTO da Resolución do 10 de agosto de 2020 pola que se modifican os créditos orzamentarios da Resolución do 13 de xaneiro de 2020, pola que se dá publicidade do Acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva.
Instituto Galego de Promoción Económica — III. Outras disposicións — 18/08/2020

BDNS (Identif.): 493045.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Redistribución do crédito orzamentario
Modifícase a distribución plurianual dos créditos dispoñibles para concesións, que se aboarán con cargo á aplicación orzamentaria 09.A1.741A.7701, e polos seguintes importes con cargo aos seguintes exercicios: 300.000 € con cargo ao ano 2020, 500.000 € para o ano 2021 e 8.200.000 con cargo ao ano 2022.
Santiago de Compostela, 10 de agosto de 2020
RESOLUCIÓN do 10 de agosto de 2020 pola que se modifican os créditos orzamentarios da Resolución do 13 de xaneiro de 2020, pola que se dá publicidade do Acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva.
Instituto Galego de Promoción Económica — III. Outras disposicións — 18/08/2020

No Diario Oficial de Galicia núm. 22, do 3 de febreiro de 2020, publicouse a Resolución do 13 de xaneiro de 2020 pola que se dá publicidade ao Acordo do Consello de Dirección do Instituto Galego de Promoción Económica que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva.
No resolvo cuarto establécense o crédito dispoñible e a aplicación orzamentaria polos seguintes importes e distribución plurianual:
No mesmo punto establécese que o director xeral do Igape poderá ampliar o crédito, logo da súa dispoñibilidade, como consecuencia das circunstancias establecidas no artigo 30.2 do Decreto 11/2009, mediante resolución publicada para o efecto.
Tendo en conta o número de solicitudes pendentes de resolución e o disposto no artigo 7.3 das bases reguladoras das axudas –mediante o cal se establece que o prazo de execución do proxecto será o previsto na resolución de concesión e, en todo caso, comprendido entre o día seguinte ao da presentación da solicitude e os 12 meses seguintes á data de notificación da resolución de concesión–, e tendo en conta a situación actual de crise provocada polo COVID-19, na que as decisións sobre os investimentos poden ou poderán verse afectadas como consecuencia das incertezas que provocan as medidas de prevención e protección fronte á enfermidade, é coherente prever que a execución destes proxectos se concentrará fundamentalmente no exercicio 2022, polo que resulta conveniente unha nova periodización anual do orzamento.
Por todo o anterior, e dado que non se causan prexuízos a terceiros,
Artigo 1
Modificar a distribución plurianual dos créditos dispoñibles establecidos no resolvo cuarto da Resolución do 13 de xaneiro de 2020 pola que se dá publicidade ao Acordo do Consello de Dirección do Instituto Galego de Promoción Económica que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva, que queda como segue:
Artigo 2
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 10 de agosto de 2020
ORDE do 13 de agosto de 2020 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Educación, Universidade e Formación Profesional — III. Outras disposicións — 19/08/2020

A Consellería de Educación, Universidade e Formación Profesional, pola Orde do 14 de xaneiro de 2020, publicada no DOG do 19 de febreiro de 2020, estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2019 e o 30 de xuño de 2020.
Unha vez rematado o procedemento previo á concesión das axudas establecido na convocatoria, cómpre facer publica a relación definitiva de centros beneficiarios destas axudas e dos non beneficiarios, de acordo co establecido no artigo 12 da devandita orde,
Primeiro. Publicar a listaxe dos centros beneficiarios das axudas coa cantidade asignada a cada centro educativo. Figuran todos eles no anexo I.
Segundo. Contra esta orde, os interesados poderán interpoñer recurso potestativo de reposición ante esta consellería, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou, directamente, recurso contencioso-administrativo no prazo de dous meses, ante o Tribunal Superior de Xustiza de Galicia conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 13 de agosto de 2020
EXTRACTO da Resolución do 6 de agosto de 2020 pola que se amplían os prazos máximos de execución dos proxectos e de presentación da xustificación e solicitude de cobramento da Resolución do 19 de decembro de 2018, pola que se dá publicidade do Acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva.
Instituto Galego de Promoción Económica — III. Outras disposicións — 18/08/2020

BDNS (Identif.): 434603.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
(http://www.pap.minhap.gob.es/bdnstrans/index).
Primeiro.
Redistribución do crédito orzamentario
Modifícase a distribución plurianual dos créditos dispoñibles para concesións, que se aboarán con cargo á aplicación orzamentaria 09.A1.741A.7701, e polos seguintes importes con cargo aos seguintes exercicios: 2.000.000 € con cargo ao ano 2020, 3.100.000 € para o ano 2021 e 3.900.000 con cargo ao ano 2022.
Santiago de Compostela, 6 de agosto de 2020
EXTRACTO da Resolución do 6 de agosto de 2020 pola que se amplían os prazos máximos de execución dos proxectos e de presentación da xustificación e solicitude de cobramento da Resolución do 17 de setembro de 2018, pola que se dá publicidade do Acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva.
Instituto Galego de Promoción Económica — III. Outras disposicións — 18/08/2020

BDNS (Identif.): 415999.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Redistribución do crédito orzamentario
Modifícase a distribución plurianual dos créditos dispoñibles para concesións, que se aboarán con cargo á aplicación orzamentaria 09.A1.741A.7701, e polos seguintes importes con cargo aos seguintes exercicios: 4.250.000 € con cargo ao ano 2020 e 2.250.000 € para o ano 2021.
Santiago de Compostela, 6 de agosto de 2020
RESOLUCIÓN do 12 de agosto de 2020 pola que se dá publicidade das axudas concedidas ao abeiro da Orde do 8 de xaneiro de 2020 pola que se establecen as bases reguladoras para a concesión, en réxime de concorrencia competitiva, das axudas para o libro galego no que se refire á tradución a outras linguas de obras publicadas orixinariamente en galego e á tradución ao galego de obras publicadas orixinariamente noutras linguas, así como para a súa edición (Diario Oficial de Galicia número 27, do 10 de febreiro).
Consellería de Cultura e Turismo — III. Outras disposicións — 18/08/2020

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación, no
Diario Oficial de Galicia
, das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
Ordenar a publicación, no
Diario Oficial de Galicia
, das subvencións concedidas con cargo á aplicación orzamentaria 11.20.432A.770.0 do procedemento CT221C de subvencións para o libro galego, no que se refire á tradución a outras linguas de obras publicadas orixinariamente en galego e a tradución ao galego de obras publicadas orixinariamente noutras linguas, así como para a súa edición. Así mesmo, segundo o artigo 14 da orde de convocatoria a resolución definitiva publicarase no
Diario Oficial de Galicia
e na páxina web http://www.cultura.gal.
Santiago de Compostela, 12 de agosto de 2020
RESOLUCIÓN do 7 de agosto de 2020, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 12 de decembro de 2019 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2020 (Diario Oficial de Galicia número 246, do 27 de decembro).
Consellería de Medio Ambiente, Territorio e Vivenda — III. Outras disposicións — 18/08/2020

O artigo 20 da Orde do 12 de decembro de 2019 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2020 establece que no prazo máximo de dous meses contados desde a data de resolución das concesións se publicará no
Diario Oficial de Galicia
a relación de subvencións concedidas, con indicación da norma reguladora, a entidade beneficiaria, o crédito orzamentario, a contía e a finalidade da subvención.
En consecuencia,
Ordenar a publicación no
Diario Oficial de Galicia
das subvencións ao abeiro da Orde do 12 de decembro de 2019 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2020, segundo o anexo desta resolución.
Santiago de Compostela, 7 de agosto de 2020
Norma reguladora: Orde do 12 de decembro de 2019 polo que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2020 (código de procedemento MT804B).
Crédito orzamentario: 75.000 euros.
Aplicacións orzamentarias: 07.03.541B-760.0, ata un máximo de 50.000 €, e
07.03.541B-780.0, ata un máximo de 25.000 €, dos orzamentos xerais da Comunidade Autónoma de Galicia para o ano 2020.
Finalidade: establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2020.
Expediente, entidades beneficiarias, aplicación orzamentaria, importe adxudicado:
ORDE do 18 de agosto de 2020 pola que se autoriza a inclusión da Escola de Música de Barro (Pontevedra) no Rexistro de Escolas de Música e Danza da Comunidade Autónoma de Galicia.
Consellería de Educación, Universidade e Formación Profesional — III. Outras disposicións — 27/08/2020

A representante da asociación Cultura e Xuventude de Barro solicita a inscrición da Escola de Música de Barro no rexistro de escolas de música e danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Pontevedra achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1.
Inscrición no rexistro de escolas de música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música de Barro.
Provincia: Pontevedra.
Concello: Barro.
Localidade: Perdecanai (Santa María).
Código postal: 36194.
Enderezo: Perdecanai (Santa María).
Código do centro: 36025086.
Titular: Asociación Cultura e Xuventude de Barro.
Artigo 2.
Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3.
Modificación da autorización
O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 18 de agosto de 2020
EXTRACTO da Resolución do 21 de agosto de 2020 pola que se aproban as bases reguladoras de subvencións, en réxime de concorrencia competitiva, ao impulso do sector escénico galego, e se convocan para o ano 2020 (código de procedemento CT403D).
Axencia Galega das Industrias Culturais — III. Outras disposicións — 26/08/2020

BDNS (Identif.): 520936.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán acceder a estas axudas segundo as distintas modalidades:
Modalidade 1: persoas físicas (autónomas) ou xurídicas dedicadas profesionalmente á xestión de salas de artes escénicas de titularidade privada na Comunidade Autónoma de Galicia con capacidade igual ou inferior a 150 localidades.
Modalidades 2 e 3: persoas físicas (autónomas) ou xurídicas, así como as unións temporais de empresas, dedicadas profesionalmente á produción de actividade escénica, que desenvolvan maioritariamente a súa actividade na Comunidade Autónoma de Galicia.
Segundo. Finalidade
Fixar as bases que regularán o réxime de subvencións establecidas pola Agadic de apoio ao sector escénico, dentro do marco das competencias deste organismo, a través de distintas liñas de subvención e proceder á súa convocatoria para o ano 2020 (código de procedemento CT403D).
Terceiro. Bases reguladoras
Resolución do 21 de agosto de 2020 pola que se aproban as bases reguladoras de subvencións, en réxime de concorrencia competitiva, ao impulso do sector escénico galego, e se convocan para o ano 2020 (código de procedemento CT403D)..
Cuarto. Importe
O importe global máximo das subvencións será de 500.000 euros, suma que irá con cargo á aplicación orzamentaria 11.A1.432B.770.0 do orzamento de gastos da Agadic, código de proxecto 2010-0005, distribuído entre as anualidades 2020 e 2021, 250.000 euros con cargo ao exercicio 2020 e 250.000 euros con cargo ao exercicio 2021.
Quinto. Prazo de presentación de solicitudes
O prazo para a presentación das solicitudes será de un (1) mes desde o día seguinte ao da publicación da correspondente convocatoria no Diario Oficial de Galicia. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o último día do mes.
Santiago de Compostela, 21 de agosto de 2020
RESOLUCIÓN do 17 de agosto de 2020 pola que se modifican os prazos de xustificación establecidos no artigo 26 da Resolución do 31 de decembro de 2019 pola que se establecen as bases reguladoras para a concesión, en réxime de concorrencia competitiva, das subvencións para a consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2020 (código de procedemento IN853B).
Axencia Galega de Innovación — III. Outras disposicións — 28/08/2020

O 20 de febreiro de 2020 publicouse no
Diario Oficial de Galicia
a Resolución do 31 de decembro de 2019 pola que se establecen as bases reguladoras para a concesión, en réxime de concorrencia competitiva, das subvencións para a consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se convocan para o ano 2020.
O artigo 26.2 da Resolución do 31 de decembro de 2019 establecía os seguintes prazos de xustificación:
Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
O 28 de xullo de 2020 publicouse no
Diario Oficial de Galicia
a Resolución do 20 de xullo de 2020 pola que se adxudican as axudas da Resolución do 31 de decembro de 2019 para a consolidación de unidades mixtas de investigación. Tendo en conta a data da resolución de concesión destas axudas, os prazos de xustificación e execución dos gastos/pagamentos da anualidade 2020 establecidos no citado artigo 26.2 da convocatoria quedan moi reducidos, polo que se considera necesario ampliar estes prazos para viabilizar os procesos de execución e xustificación das axudas concedidas para o ano 2020.
En consecuencia, no exercicio das facultades que lle confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo único.
Modificación do artigo 26.2 da Resolución do 31 de decembro de 2019 pola que se establecen as bases reguladoras para a concesión, en réxime de concorrencia competitiva, das subvencións para a consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2020
.
O artigo 26.2 da citada resolución queda redactado do seguinte xeito:
Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
Disposición derradeira única. Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 17 de agosto de 2020